"Huvitav, kuidas saab nii suurt võistlust sellises ebaturvalises riigis läbi viia? Ja samas, miks keelati Mahhatškalas Euroopa liiga mängude pidamine? Seal toodi ka turvalisuse küsimus esile. Aga FIFA korraldas Brasiilias MMi, aga UEFA Mahhatškalas eurosarjamänge pidada ei lubanud," sõnas ta.
Aastatel 2011-2013 Anžis pallinud Žirkov lisas, et puhkus Brasiilias oleks viimane asi, mida nad perega ette võtaksid. "Lisaks tuleks väga kaugele lennata. Eelistan kuskil lähemal puhata."
Venemaa laeks jäi lõppenud MMil alagrupiturniir, kuid 2018. aasta suurvõistlust määrati korraldama just idanaaber.